Беларускія акцэнты на Павонзках - на кожным кроку. Побач з магілай Марыі Ямант бачу пахаванне роду Незабітоўскіх. А побач пара старэйшых гадоў запальвае знічыю Падыходжу, пытаю, ці гэта выпадкова не той Незабітоўскі, што перад вайной меў фальварак пад Івянцом. Спадарыня ківае галавой: -Так, ён з іншай галіны нашага роду. Тлумачу пані і пану, што іх продак у 1930-ыя гады зафундава у мясцовасці Хатава ў Налібацкай пушчы цудоўны касцёл і меў вялізную рыбную гаспадарку, спіртзавод, якія давалі працу ўсёй ваколіцы. Але час ісці далей.